Dít is nou ’n berg spek | Netwerk24
Amerika het duisende ton spek wat in pakhuise ophoop.Foto: Pixabay
Dit is nou as hulle die 18 000 ton varklieste wat oor dié land heen in verkoelde pakhuise gehou word, wil opeet.
Spek word uit varklies gesny.
Luidens statistieke wat Dinsdag deur die Amerikaanse regering bekend gemaak is, is dit die meeste varklieste in pakhuise sedert 1971.
Die groot voorraad is volgens Dennis Smith van Archer Financial Services oor die beduidende aanwas in die Amerikaanse varkbevolking die afgelope somer.
Amerikaanse varkboere het glo hul troppe laat groter word in afwagting dat daar ’n groter aanvraag na varkvleis uit China sal wees.
Miljoene varke is in China vrek weens varkgriep.
Daar was op 1 September sowat 77,7 miljoen varke op varkplase. Dit is die meeste sedert 1943, wys statistieke.
Een van die redes hoekom daar glo soveel spek opgehoop het, is dat ander snitte soos ham makliker uitgevoer word.
Hoewel daar tans ’n groot oormaat aan spek in Amerika is, is daar hoop dat toenemende uitvoer na China sal help om die volumes te verminder.
Smith sê China koop meestal heel karkasse en nie net individuele snitte nie.
As hulle dus meer heel varke uit Amerika invoer, beteken dit daar sal minder varklieste in Amerika wees om spek van te maak. – Bloomberg
Meer oor: Vsa | Spek | Varkvleis